  Туспуктэм: Руслан Нуриахметов Майя Бывальцева Удмуртиысь техникумъёсын сюрес лэсьтонэн но техникаен герӟаськем ӧнеръёслы дышетскисьёс «Кышкыттэм ӟечлыко сюресъёс» йӧскалык ӵектосъя тупатъям сюресъёсты эскерись но кутӥсь ӧриосы пыриськозы. Со сярысь элькунысь транспортъя но сюрес возёсъя министерство дышетонъя но тодосъя министерствоен кенешиз, ивортӥз удысэтлэн пресс-службаез. « Студентъёслэн ӧриослэн ужазы пыриськемзы ӧнер ласянь гинэ бадӟым инты уз  басьты, со визьнодан ласянь но пайдалыко луэ. Малы ке шуоно туала вакытэ критической малпан кылдытыны кулэ – куаретоно гинэ ӧвӧл, ӵектоно но. Со мукет планка ни – тон огшоры адями ӧвӧл, тон – эксперт, тон верны быгатӥськод но тонэ кылзозы » Ирина Крохина, Удмуртиысь дышетонъя но тодосъя министерстволэн пресс-службаез Туэ Ижысь монтажной техникумен, агростроительной техникумен, Эграысь политехникая техникумен ужаны кутскозы. Сюресчиосын ӵош студентъёс гарантийной сюресъёсты эскерыны быгатозы. « Таяз арын Удмуртиын 800-лэсь трос сюресъёс гарантиын сыло. Каръёсын но ёросъёсын ӧриос котькуд сюресэз куинь пол эскерыны кулэ. Туж трос ужез быдэстоно луоз » Алексей Горбачёв, Удмуртиысь транспортъя но сюрес возёсъя министр Озьы ик со выль сямен ужан егитъёслы сюрес возёс ӧнеръёсты бырйыны мылкыд сётоз шуыса оскемзэ вераз. Тодэ вайытом, 2023-тӥ арын Удмуртиын «Кышкыттэм ӟечлыко сюресъёс» йӧскалык ӵектосъя 118 иськем сюресъёсты тупатъялозы, лыдметын 80 объектъёс.  Тегъёс: Удмуртия студентъёс сюресъёс  